PRILOGA:

MERILA ZA VREDNOTENJE ŠPORTA

Za uresničevanje javnega interesa v športu, opredeljenega v letnem programu športa, se iz proračuna občine sofinancira naslednje vsebine športnih programov:

1. Športna vzgoja otrok, mladine in študentov, ki se prostovoljno ukvarjajo s športom zunaj obveznega izobraževalnega programa in ni vključena v interesno dejavnost, ki jo financira Ministrstvo za šolstvo in šport (v nadaljevanju: MŠŠ)

1.1. Interesna športna vzgoja predšolskih otrok

Predšolsko obdobje obsega čas od otrokovega rojstva do vstopa v šolo, ko so otroci vključeni v programe športa prostovoljno, da z igro spoznavajo posamezne elemente športa. Na ravni lokalne skupnosti se izvajajo programi: »Zlati sonček« in »FIT« in športne dejavnosti, ki jih organizirajo izvajalci športnih programov za predšolske otroke z namenom optimalnega razvoja gibalnih sposobnosti, posredovanja osnovnih gibalnih znanj in spodbujanja otrokovih aktivnosti, ustvarjalnosti in razvoj osebnosti.

Iz sredstev lokalne skupnosti se lahko sofinancira: propagandno gradivo (priročniki, tekmovalne knjižice, kolajne, diplome), strokovni kader in najem objekta za skupino z največ 20 otroki za največ 60 ur.

Višina sredstev se določi na podlagi točkovanja po tabeli:

|  |  |  |  |
| --- | --- | --- | --- |
| Naziv programa | Strokovni kader | Propagandno gradivo | Najem objekta |
| Število ur | Število točk | Število točk | Število ur | Število točk |
| Zlati sonček | 60 | 60 | 15 | / | 80 |
| FIT | 60 | 60 | 15 | / | 80 |
| Naučimo se plavati | 20 | 40 | 10 | 20 | 60 |
| Ostali programi | 60 | 60 | 15 | 20 | 40 |

1.2. Športna vzgoja šoloobveznih otrok

1.2.1. Interesna športna vzgoja šoloobveznih otrok

Interesna športna vzgoja šoloobveznih otrok je dejavnost otrok od 6. do 15. leta starosti, ki so prostovoljno vključeni v programe športa in jih lahko izvajajo vsi izvajalci športne dejavnosti.

Na ravni lokalne skupnosti se izvajajo programi: »Zlati sonček«, »Krpan«, »Naučimo se plavati« ter drugi 80-urni programi za skladen razvoj gibalnih sposobnosti otrok in mladostnikov.

Iz sredstev lokalne skupnosti se lahko sofinancira: propagandno gradivo (priročniki, tekmovalne knjižice, kolajne, diplome), organizacija in izvedba šolskih prvenstev (kolajne, medalje, diplome), strokovni kader za izvedbo 20-urnih tečajev plavanja na skupino, v kateri je največ 10 otrok in drugih, 80-urnih programov na skupino, v kateri je največ 20 otrok ter najem objekta.

Višina sredstev se določi na podlagi točkovanja po tabeli:

|  |  |  |  |
| --- | --- | --- | --- |
| Naziv programa | Strokovni kader | Propagandno gradivo | Najem objekta |
| Število ur | Število točk | Število ur | Število točk |
| Zlati sonček | 80 | 80 | 15 | / | 80 |
| Krpan | 80 | 80 | 15 | / | 80 |
| Naučimo se plavati | 20 | 20 | 10 | 20 | 80 |
| Ostali programi | 20 | 20 | 10 | 80 | 80 |

1.2.2. Športna vzgoja otrok usmerjenih v kakovostni in vrhunski šport V programe se vključujejo otroci od 6. do 11. leta in od 11. do 15. leta starosti, ki imajo interes, sposobnosti, ustrezne osebnostne značilnosti in visoko motivacijo, da bi lahko postali vrhunski športniki. Obseg in vsebina programov se prilagodi posamezni skupini otrok in športni zvrsti.

Izvajalci teh programov morajo izpolnjevati prostorske, kadrovske in druge zahteve za strokovno izpeljavo programa, ki jih določi nacionalna panožna zveza v dogovoru z MŠŠ Olimpijskim komitejem Slovenije - Združenjem športnih zvez.

Programi se razdelijo na tri stopnje, obseg treninga je odvisen od specifičnosti športne zvrsti:

1. cicibani in cicibanke: 240 ur
2. mlajši dečki in deklice: 240 do 400 ur
3. starejši dečki in deklice: 300 do 800 ur.

Iz sredstev lokalne skupnosti se lahko sofinancira najem objekta, strokovni kader, materialne stroške programa, meritve in spremljanje treniranosti, nezgodno zavarovanje. Materialni stroški tekmovanj, specialna tehnična sredstva in oprema se v celoti financirajo iz drugih virov. Sredstva za to zagotovijo nacionalne panožne športne zveze.

Višina sredstev se določi na podlagi točkovanja po tabelah:

Individualni športi:

|  |  |  |  |  |
| --- | --- | --- | --- | --- |
| Naziv programa | Velikost skupine | Objekt | Strokovni kader | Materialni stroški, št. točk |
| Št. ur | Št. točk | Št. ur | Št. točk |
| Cicibani in cicibanke | Tabela 1 | 240 | 240 | 240 | 240 | 70 |
| Ml. dečki in deklice | Tabela 1 | 240-400 | 240-400 | 240-400 | 240-400 | 100 |
| St. dečki in deklice | Tabela 1 | 300-800 | 300-800 | 300-800 | 300-800 | 130 |

Pri programu Športna vzgoja otrok usmerjenih v kakovostni in vrhunski šport lahko kandidati (društva in klubi) pridobivajo dodatne točke za naslove državnih prvakov, za velikost skupine, ki je enaka 1:

|  |  |  |  |  |
| --- | --- | --- | --- | --- |
| Naziv programa | Velikost skupine | Objekt | Strokovni kader | Materialni stroški, št. točk |
| Št. ur | Št. točk | Št. ur | Št. točk |
| Cicibani in cicibanke | Tabela 1 | 240 | 240 | 240 | 240 | 140 |
| Ml. dečki in ml. deklice | Tabela 1 | 240-400 | 240-400 | 240-400 | 240-400 | 200 |
| St. dečki in st. deklice | Tabela 1 | 300-800 | 300-800 | 300-800 | 300-800 | 260 |

Kolektivni šport:

|  |  |  |
| --- | --- | --- |
| Program | Državni prvak/posamezno | Državni prvak/ekipno |
| Cicibani in cicibanke | 30 | 70 |
| Ml. dečki in ml. deklice | 30 | 70 |
| St. dečki in st. deklice | 30 | 70 |

Pri programu Športna vzgoja otrok usmerjenih v kakovostni in vrhunski šport lahko kandidati (društva in klubi) pridobivajo dodatne točke za naslove državnih prvakov, za velikost skupine, ki je enaka 1:

|  |  |
| --- | --- |
| Program | Državni prvak/ekipno |
| Cicibani in cicibanke | 70 |
| Ml. dečki in ml. deklice | 70 |
| St. dečki in st. deklice | 70 |

1.2.3. Športna vzgoja otrok s posebnimi potrebami

Na lokalni ravni se sofinancira strokovni kader ter najem objekta za izvedbo 80-urnih programov za otroke s posebnimi potrebami, za skupino 10 otrok. Programi so: plavanje, jahanje za otroke s posebnimi potrebami, programi z žogo in podobno.

Višina sredstev se določi na podlagi točkovanja po tabeli:

|  |  |  |
| --- | --- | --- |
| Naziv programa | Objekt | Strokovni kader |
| Št. ur | Št. točk | Št. ur | Št. točk |
| Prilagojeni programi | 80 | 80 | 80 | 80 |

1. 3. Športna vzgoja mladine

1.3.1. Interesna športna vzgoja mladine

Interesna športna vzgoja mladine je dejavnost mladih od 15. do 20. leta starosti, ki se prostovoljno vključujejo v programe športa, katerih namen je izboljšanje športnih znanj, zagotavljanje psihofizične sposobnosti mladine, odpravljanje negativnih vplivov sodobnega življenja, preprečevanje zdravju škodljivih razvad in zadovoljevanju človekove potrebe po igri in tekmovalnosti.

Iz sredstev lokalne skupnosti se lahko sofinancira strokovni kader in najem objekta za 80-urne programe na skupino, v kateri je največ 20 mladih in za največ 80 ur objekta.

Višina sredstev se določi na podlagi točkovanja po tabeli:

|  |  |  |  |
| --- | --- | --- | --- |
| Naziv programa | Velikost skupine | Objekt | Strokovni kader |
| Št. ur | Št. točk | Št. ur | Št. točk |
| Interesna športna vzgoje mladine | 20 | 80 | 80 | 80 | 80 |

1.3.2. Športna vzgoja mladine usmerjene v kakovostni in vrhunski šport Program zajema načrtno vzgojo mladih športnikov, ki so usmerjeni v doseganje vrhunskih rezultatov, primerljivih z dosežki vrstnikov v mednarodnem merilu. Programi morajo omogočati ob športnih uspehih tudi uspešno izobraževanje skladno s Pravilnikom o prilagajanju šolskih obveznosti oziroma posebnih organizacijskih oblikah. Programi so lahko razdeljeni na več stopenj.

Iz sredstev lokalne skupnosti se lahko za individualne in ekipne športe sofinancira strokovni kader in najem objekta za 400-1100 ur treninga.

|  |  |  |  |
| --- | --- | --- | --- |
| Naziv programa | Velikost skupine | Objekt | Strokovni kader |
| Št. ur | Št. točk | Št. ur | Št. točk |
| Kadetiin kadetinje | Tabela 1 | 400-1100 | 400-1100 | 400-1100 | 400-1100 |
| Mladinci in mladinke | Tabela 1 | 400-1100 | 400-1100 | 400-1100 | 400-1100 |

Pri programu Športna vzgoja mladine usmerjene v kakovostni in vrhunski šport lahko kandidati (društva in klubi) pridobivajo dodatne točke za naslove državnih prvakov in za osvojene medalje na mladinskih evropskih in svetovnih prvenstvih ter Evropskih olimpijskih festivalih mladih ter za programe športnikov, ki imajo po veljavnih »Kriterijih za kategoriziranje športnikov Republike Slovenije« (OKS-ZŠZ) eno od kategorizacij namenjenih vrednotenju dosežkov v kategoriji mladincev (mladinski razred, državni razred)., za velikost skupine, ki je enaka 1:

|  |  |  |  |
| --- | --- | --- | --- |
| Program | Državni prvak | EP - medalja | SP - medalja |
| posamezno | ekipno | posamezno | ekipno | posamezno | ekipno |
| Kadeti in kadetinje | 30 | 70 | 70 | 140 | 100 | 180 |
| Mladinci in mladinke | 30 | 70 | 70 | 140 | 100 | 180 |

1.3.3. Športna vzgoja mladine s posebnimi potrebami (od 15 do 20 let)

Oblike dejavnosti so: programi športne vadbe, tekmovanj, tečajev in posebni programi za

posamezne vrste primanjkljajev oziroma ovir.

Iz sredstev lokalne skupnosti se lahko sofinancira najem objekta in strokovni kader za 80-urni progam na skupino, v kateri je največ 10 mladih s posebnimi potrebami.

Višina sredstev se določi na podlagi točkovanja po tabeli:

|  |  |  |
| --- | --- | --- |
| Naziv programa | Objekt | Strokovni kader |
| Št. ur | Št. točk | Št. ur | Št. točk |
| Prilagojeni programi | 80 | 80 | 80 | 80 |

1.4. Športna dejavnost študentov

Iz sredstev lokalne skupnosti se lahko sofinancira najem objekta in strokovni kader za 80-urne programe na organizirano skupino najmanj 20 udeležencev.

Višina sredstev se določi na podlagi točkovanja po tabeli:

|  |  |  |  |
| --- | --- | --- | --- |
| Naziv programa | Velikost skupine | Objekt | Strokovni kader |
| Št. ur | Št. točk | Št. ur | Št. točk |
| Interesna športna vzgoje študentov | 20 | 80 | 80 | 80 | 80 |

2. Športna rekreacija

Na ravni lokalne skupnosti se lahko sofinancira najem objekta za 80-urni program vadbe na skupino odraslih z najmanj 20 člani, sofinancira se najem objekta in tudi aktivnosti v naravi, in sicer za tiste športe, ki se izvajajo izključno v naravi. Za socialno in zdravstveno ogrožene občane ter občane starejše od 65 let, se sofinancira tudi strokovni kader.

Višina sredstev se določi na podlagi točkovanja po tabelah:

Za občane do 65 let:

|  |  |  |
| --- | --- | --- |
| Naziv programa | Velikost skupine | Objekt |
| Št. ur | Št. točk |
| Vsi programi | 20 | 80 | 80 |

3. Kakovostni šport

|  |  |  |  |
| --- | --- | --- | --- |
| Naziv programa | Velikost skupine | Objekt | Strokovni kader |
| Št. ur | Št. točk | Št. ur | Št. točk |
| Vsi programi | 20 | 80 | 80 | 80 | 80 |

Za občane nad 65 let:

* kakovostni šport sodijo priprave in športna tekmovanja ekip in posameznikov, ki nimajo objektivnih strokovnih, organizacijskih in materialnih možnosti za vključitev v program vrhunskega športa in ki jih program športne rekreacije ne zadovoljuje, so pa pomemben dejavnik razvoja športa.
* te programe se lahko vključijo registrirani športniki, člani nacionalnih panožnih zvez, ki nastopajo v uradnih tekmovalnih sistemih do naslova državnega prvaka in se letno udeležijo najmanj petih tekmovanj, organiziranih znotraj uradnih tekmovalnih sistemov.

Na ravni lokalne skupnosti se sofinancira zavarovanje športnikov, najem objekta za največ 320 ur programa ter dodatne točke pridobljene na podlagi uvrstitve.

Višina sredstev se določi na podlagi točkovanja po tabeli:

|  |  |  |
| --- | --- | --- |
| Naziv programa | Velikost skupine | Objekt |
| Št. ur | Št. točk |
| Individualni športi | 5 | 200-320 | 200-320 |
| Kolektivni športi | 20 | 200-320 | 200-320 |
| Miselne igre | 12 | 200-320 | 200-320 |

4. Vrhunski šport

Vrhunski šport je priprava in tekmovanje športnikov, ki imajo status mednarodnega, svetovnega in perspektivnega razreda. Na ravni lokalne skupnosti se lahko sofinancira strokovni kader in najem objekta za vrhunske športnike:

* v individualnih športnih panogah največ do 1200 ur programa,
* v kolektivnih športnih panogah za ekipe, katerih člani so kategorizirani vrhunski športniki, 1200 ur programa.

Za sofinanciranje maksimalnega števila ur programa (1200 ur) mora kandidat (društvo ali klub) imeti šest kategoriziranih športnikov v individualnih športnih panogah in deset kategoriziranih športnikov v kolektivnih športnih panogah.

Športniki, s katerimi društvo kandidira na program »vrhunskega športa« morajo biti vpisani v zadnjih Obvestilih OKS-ZŠZ pred zaključkom razpisnega roka za sofinanciranje športa kot člani športnega društva z območja občine.

Višina sredstev se določi na podlagi točkovanja po tabeli:

|  |  |  |  |
| --- | --- | --- | --- |
| Naziv programa | Velikost skupine | objekt | Strokovni kader |
| Št. ur | Št. točk | Št. ur | Št. točk |
| Individualni športi | 6 | 1200 | 1200 | 1200 | 1200 |
| Kolektivni športi | 10 | 1200 | 1200 | 1200 | 1200 |

5. Šport invalidov

Programi za invalide so namenjeni predvsem ohranjanju gibalnih sposobnosti, zdravju, revitalizaciji, razvedrilu in tekmovanju invalidov, ki se prostovoljno ukvarjajo s športom. Na ravni lokalne skupnosti se sofinancira: strokovni kader in najem objekta za 80 ur programa letno na skupino, v kateri je največ 10 invalidov.

Višina sredstev se določi na podlagi točkovanja po tabeli :

|  |  |  |  |
| --- | --- | --- | --- |
| Naziv programa | Velikost skupine | Objekt | Strokovni kader |
| Št. ur | Št. točk | Št. ur | Št. točk |
| Vsi programi | 10 | 80 | 80 | 80 | 80 |

6. Izobraževanje usposabljanje in izpopolnjevanje strokovnih kadrov v športu

Iz sredstev lokalne skupnosti se lahko sofinancira kotizacija za programe izobraževanja in izpopolnjevanja za dosežen naziv ali uspešno opravljen licenčni seminar v letu pred razpisom, in v izvedbi po Strokovnem svetu RS za šport določenih izvajalcev.

Strokovni kader, ki je odgovoren za izvajanje športnih programov, je glede na različne stopnje strokovne usposobljenosti, različno vrednoten. Izvajalci športnih programov morajo ob prijavi programov posredovati dokumentirane podatke o strokovni usposobljenosti oseb, ki vodijo športne programe. V primeru, da ti podatki niso priloženi prijavi oziroma če športni program vodi oseba brez ustrezne športne izobrazbe, se strokovnega kadra ne vrednoti.

Pravico do izobraževanja in usposabljanja imajo vsi strokovni delavci, ki delajo pri izvajalcih športnih programov v občini in se obvežejo, da bodo pri izvajalcih opravljali strokovno delo še najmanj tri leta.

Pravico do izpopolnjevanja imajo vsi strokovni delavci, ki delajo pri izvajalcih športnih programov v občini najmanj eno leto.

Vsak izvajalec letnega programa športa lahko za sredstva izobraževanja in usposabljanja kandidira z največ enim kandidatom, za sredstva za izpopolnjevanje pa z vsemi kandidati, ki pri njem opravljajo strokovno delo.

Višina sredstev se določi na podlagi točkovanja po tabeli:

|  |  |
| --- | --- |
| Naziv programa | Št točk/kandidata |
| Izobraževanje | 10 |
| Usposabljanje - pridobitev amaterskega naziva 3. stopnje | 7 |
| Usposabljanje - pridobitev amaterskega naziva 2. stopnje | 5 |
| Usposabljanje - pridobitev amaterskega naziva 1. stopnje | 3 |
| Izpopolnjevanje - mednarodno licenciranje | 2 |
| Izpopolnjevanje - licenciranje | 1 |

7. Znanstveno-raziskovalna dejavnost

Namen znanstveno-raziskovalne dejavnosti v športu je izvajati temeljne, predvsem pa uporabne in razvojne raziskave s področja športa ter prenašati izsledke v prakso. Iz sredstev lokalne skupnosti se lahko zagotovi razlika, ki je ne zagotavlja država. Znanstveno­raziskovalna dejavnost predstavlja izvajanje temeljne, uporabne in razvojne raziskave s področja športa ter prenašanje izsledkov v prakso. Iz proračuna občine se lahko sofinancirajo projekti, če imajo izsledki raziskav aplikativno vrednost za področje športa v občini in je zagotovljen sorazmeren delež drugih sofinancerjev.

Za pridobitev ustreznih točk za izvajanje znanstveno-raziskovalnega dela morajo kandidati predložiti projekt znanstveno-raziskovalnega dela. Kandidat pridobi sredstva za sofinanciranje znanstveno-raziskovalnega dela na osnovi poročila o opravljenem delu, kateremu morajo biti priloženi izsledki dosedanjega poteka dela. Vodja projekta znanstveno­raziskovalnega dela mora imeti najmanj najnižji znanstveni naziv (magister znanosti).

Projekt znanstveno-raziskovalnega dela mora vsebovati naslednje pogoje:

Naziv programa

* uvod s širšo predstavitvijo obravnavane problematike
* predmet, problem, namen dela s cilji in hipotezami ter
* metodami dela (vzorec merjencev in spremenljivk, metode zbiranje in metode obdelave). Višina sredstev se določi na podlagi točkovanja po tabeli:

Št. točk / raziskavo / ob zaključku

|  |  |
| --- | --- |
| Celotna izvedba (meritve, obdelava rezultatov, interpretacija znanstveno­raziskovalnega dela, pomembnega za razvoj športa v občini | 40 |
| Meritve in obdelava podatkov znanstveno -raziskovalnega dela, pomembnega za razvoj športa v občini | 20 |
| Izvedba meritev za izdelavo znanstveno -raziskovalnega dela, pomembnega za razvoj športa v občini | 5 |

8. Založniška dejavnost in informiranje o športu v medijih

Lokalna skupnost lahko sofinancira dejavnosti izdajanja strokovne literature in drugih periodičnih in občasnih športnih publikacij ter propagandno gradivo na temo športnih dejavnosti v občini. Pogoj sofinanciranja izdaje publikacij je predložitev vsebinske zasnove z opredeljenim ciljem in namenom izdaje publikacije ter natančen finančni načrt.

Višina sredstev se določi na podlagi točkovanja po tabeli:

|  |  |
| --- | --- |
| Naziv programa | št. točk / izdajo |
| Strokovna literatura | 5 |
| Periodična literatura | 3 |
| Občasne publikacije | 2 |
| Propagandno gradivo | 1 |

\* kot ena izdaja se obravnava posamezna številka publikacije ali posamezno strokovno delo ali propagandno gradivo

9. Velike mednarodne, državne, medobčinske in občinske športne prireditve

Lokalna skupnost lahko sofinancira materialne stroške športnih prireditev, ki jih opredeljuje 52. člen Zakona o športu ter medobčinskih in občinskih prireditev, ki imajo namen pospeševati motivacijo za šport, športno aktivnost ter imajo promocijski učinek za šport, gospodarstvo in turizem, razen šolskih športnih tekmovanj.

Za sofinanciranje mednarodnih tekmovanj, državnih prvenstev in regijskih prvenstev je pogoj predhodna objava v ustreznem koledarju prireditev, za občinske prireditve pa objava na krajevno običajen način.

Za mednarodno športno prireditev se šteje, prireditev, ki:

* je navedena v mednarodnem koledarju prireditev,
* se je udeležijo uveljavljeni mednarodni športniki,
* je odmevna v širšem prostoru in
* se delno ali v celoti odvija na območju občine.

Za športno prireditev na državni ravni se šteje prireditev, ki:

* se delno ali v celoti odvija na območju občine,
* je uvrščena na program nacionalne panožne zveze in
* nastopajo športniki občine.

Športna prireditev na občinski ravni je prireditev, ki:

* je tradicionalna in odmevna pri prebivalcih občine,
* je vsem dostopna in množična in
* se večinoma ali v celoti odvija na območju občine.

Višina sredstev se določi na podlagi točkovanja po tabeli:

|  |  |
| --- | --- |
| Vrsta prireditve | Št. točk |
| Mednarodna tekmovanja | 5 |
| Državna prvenstva | 2 |
| Regijska prvenstva | 1 |
| Občinske prireditve | 10 |

11. Informacijski sistem na področju športa

Informacijski sistem vsebuje podatke s področja organiziranosti športa, športnih objektov, financiranja športa in športnih programov ter razvide, ki so določeni z zakonom o športu. Na ravni lokalne skupnosti se lahko sofinancirajo in izvajajo programi izdelave informacijskih baz za potrebe lokalne skupnosti in nakup tehnologije.

Višina sredstev se določi na podlagi točkovanja po tabeli:

|  |  |
| --- | --- |
| Vrsta sistema | Št. točk |
| Izdelava in vzdrževanje lastne spletne aplikacije | 10 |
| Nakup tehnologije za šport | 10 |

12. Delovanje društev, športne zveze ter zavodov povezanih s športom na lokalni ravni

Športna društva kot osnovne športne organizacije se lahko združujejo v športno zvezo. Lokalna skupnost lahko krije del materialnih stroškov za delovanje društev, športne zveze ter zavodov s področja športa na lokalni ravni.

~~Društvo pridobi za svoje delovanje 500 točk in po 5 točk za vsakega člana s plačano članarino ter še dodatno 1 točko na člana, če je le-ta registriran kot tekmovalec pri ustrezni panožni zvezi. Velja samo za člane s stalnim prebivališčem v občini.~~

*Društvo pridobi za svoje delovanje 500 točk, po 5 točk za vsakega člana s plačano članarino, dodatnih 10 točk na člana, če je le-ta registriran kot tekmovalec pri ustrezni panožni zvezi in dodatnih 1.000 točk, če društvo upravlja s športnimi objekti. Velja samo za člane s stalnim prebivališčem v občini in športne objekte v občini.*

Zveze športnih društev, ki jih ustanovijo društva za posamezna območja ali za posamezne športne panoge, pridobijo za svoje delovanje 100 točk za vsako športno društvo z območja občine, včlanjenega v zvezo.

Društva in zveze, ki jim je Ministrstvo za šolstvo in šport z upravno odločbo podelilo status društva, ki deluje v javnem interesu na področju športa, pridobi za svoje delovanje še dodatnih 50 točk.

DODATNA POJASNILA

Tabela 1: Število športnikov v vadbenih skupinah

|  |  |  |  |  |  |  |
| --- | --- | --- | --- | --- | --- | --- |
| Športna panoga | Cicibani/ Cicibanke | Ml. dečki/ Ml. deklice | St. dečki/ St. deklice | Kadeti/ Kadetinje | Mladinci/ Mladinke | Kakovostni šport |
| Alpinizem/ Športno plezanje |  | 5 | 5 | 5 | 5 | 5 |
| Ameriški nogomet |  | 15 | 15 | 15 | 15 | 15 |
| Atletika | 15 | 10 | 10 | 8 | 8 | 8 |
| Balinanje | 12 | 12 | 10 | 8 | 8 | 8 |
| Kolesarjenje |  | 5 | 5 | 3 | 3 | 2 |
| Košarka | 12 | 12 | 12 | 12 | 12 | 12 |
| Letalstvo/jadralno padalstvo |  |  |  |  | 6 | 6 |
| Lokostrelstvo | 8 | 8 | 5 | 5 | 5 | 5 |
| Mali nogomet | 12 | 12 | 12 | 12 | 12 | 12 |
| Namizni tenis | 6 | 6 | 6 | 4 | 4 | 4 |
| Nogomet | 18 | 18 | 18 | 18 | 18 | 18 |
| Odbojka | 12 | 12 | 12 | 12 | 12 | 12 |
| Rokomet | 16 | 16 | 16 | 16 | 16 | 16 |
| Smučanje -alpsko | 6 | 6 | 6 | 4 | 4 | 4 |
| Smučanje - teki | 8 | 8 | 8 | 6 | 6 | 6 |
| Tenis | 12 | 10 | 8 | 6 | 6 | 6 |
| Druge panoge -individualni športi | 5 | 5 | 5 | 5 | 5 | 5 |
| Druge panoge -kolektivni športi | 10 | 10 | 10 | 10 | 10 | 10 |

* Pri programih, kjer se sofinancira objekt, dobijo izvajalci točke za odprti in zaprti objekt.
* Pri programih, kjer je določeno največje število udeležencev in kjer je število športnikov v vadbenih skupinah določeno v Tabeli 1, pa je udeležencev dejansko manj, izvajalec pridobi proporcionalno zmanjšano število točk. Če je število udeležencev večje od določenega, se pridobi v tabelah navedeno število točk.

■ Pri programih, kjer število udeležencev ni določeno kot »največje«, izvajalec pridobi v tabelah navedeno število točk, ob izpolnjevanju pogoja vsaj enega udeleženca pri 1.2.3. oziroma vsaj minimalnega števila pri 1.4. in 2.. Če v programu sodeluje večje število udeležencev od določenega, število točk ostane nespremenjeno.

Pri plavanju se pri vseh programih za sofinanciranje najema prostora uporablja korekcijski faktor (KF) = 5. Za sofinanciranje odprtih prostorov se pri vseh programih, razen pri alpskem smučanju in odprtem bazenu, uporablja korekcijski faktor (KF) = 0,5. Izvajalci športnih programov svoje tekmovalce oziroma člane lahko prijavljajo samo v enem od športnih programov, ki ga prijavljajo in izvajajo, ne glede na to, da sicer tekmovalec oziroma član nastopa v različnih disciplinah.

* Udeleženec programa ne more v isti disciplini hkrati kandidirati na seznamih dveh izvajalcev.
* Glede na starost so mlajši udeleženci športnih programov izjemoma lahko prijavljeni zgolj v eni starostni kategoriji navzgor. Starejši udeleženci ne smejo biti prijavljeni za mlajše starostne kategorije.